“**වැවිලි 2025”**

අලුත් අවුරුදු වෙ‍ෙළඳ ප්‍රදර්ශනය

වැවිලි හා ප්‍රජා යටිතල පහසුකම් අමාත්‍යාංශය මඟින් පවත්වනු ලබන **“වැවිලි 2025”** අලුත් අවුරුදු වෙළෙඳ ප්‍රදර්ශනය **2025 අප්‍රේල්** මස **02, 03** හා **04** යන දිනයන්හි සෙත්සිරිපාය කාර්යාල පරිශ්‍රයේ පිහිටි ක්‍රීඩාංගන භූමියේදී පැවැත්වේ.

කිතුල් සංවර්ධන මණ්ඩලයේ මැදිහත්වීමෙන් කිතුල් ආශ්‍රිත නිෂ්පාදනයන්හි නියැලෙන ව්‍යවසායකයින් හටද මෙම වෙළඳ ප්‍රදර්ශන භූමියේ වෙළඳ කුටියක් ලබාගැනීමට අවස්ථාව ලබා දී ඇත.

පහත නිර්ණායක සපුරාලිය හැකි ව්‍යවසායකයින් ඇමුණුම- 01හි සඳහන් පෝරමය සම්පූර්ණ කර **කිතුල් සංවර්ධන මණ්ඩලය, අංක 45, ශාන්ත මයිකල් පාර, කොළඹ 03** ලිපිනයට **2025/03/09** දිනට පෙර ලැබීමට සලස්වන ලෙස දන්වා සිටිමු.

(සම්පූර්ණ කරන ලද පෝරමයේ පිටපතක් **0752728742** අංකයට **whatsapp** හරහා ලැබීමට සලස්වන්න)

සපුරාලිය යුතු නිර්ණායක :-

1. ක්ෂුද්‍ර හා සුළු පරිමාණ කිතුල් ආශ්‍රිත නිෂ්පාදන සිදු කරන ව්‍යවසායකයෙකු වීම.
2. ආකලන ද්‍රව්‍ය ඇතුළත් නොකරන ලද කිතුල් පැණි හා හකුරු නිෂ්පාදකයෙකු වීම.
3. කිතුල් ආශ්‍රිත අගය එකතු කළ නිෂ්පාදන සිදු කරන ව්‍යවසායකයෙකු වීම.
4. දින තුනක් පුරා අලෙවි කිරීමට ප්‍රමාණවත් නිෂ්පාදන ලබා දීමට හැකි වීම.
5. අලෙවි කරන සෑම නිෂ්පාදනයක් සඳහාම බිල්පතක් නිකුත් කළ හැකි වීම.
6. කුටිවල හා වෙළෙඳ භාණ්ඩවල ආරක්ෂාව සම්බන්ධයෙන් වගකීම ගැනීමට ව්‍යවසායකයින් එකඟ වීම.
7. අමාත්‍යාංශය මඟින් ඉදිරියේදී ලබා දෙන උපදෙස් අනුගමනය කිරීමට එකඟ වීම.
8. වෙළෙඳ කුටි සඳහා අයකරන මිල ගණන් සඳහා එකඟ වීම.

වැඩිදුර තොරතුරු සඳහා **0773619604** චන්ද﻿න පුෂ්ප කුමාර අමතන්න.